З  А П  И  С  Н  И  К

Од петата редовна седница на Советот на општина Чешиново-Облешево, одржана на ден 28.12.2021 година,во просториите на општината – Сала на Совет.
Седницата започна во 09.00 часот.
Присутни: Славе Донев, Боби Ѓоргиев, Анита Колева, Филип Јосев, Сане Стојанов, Слаџана Ангелова, Иван Андонов, Стојан Ангелов, Франческо Наков, Орце Митров и Саше Донев.
Присутни и: Градоначалникот на општина Чешиново-Облешево г-н Далибор Ангелов,  Стојка Стојанова – директор на ЈПКД „Облешево“, Моника Накова- директор на ЈОУДДГ „Ѕвездички“ Чешиново,  Милена Параклиев и Ивана Минова Богданова од Одделението за финансии, Катерина Постолова – Помлад соработник за НВО, Месни Заедници и имот на општината и Иван Митков – Помлад инспектор за животна средина.
Записникот го води Драгица Горгиевска – Советник за  нормативно-правни работи во општината
	Записникот од четвртата редовна седница се стави на разгледување.
	
Без забелешки од присутни 10 членови на Советот во просторијата за време на гласањето Записникот од четвртата редовна седница се усвои Едногласно.

	За петата редовна седница Претседателот го предложи следниот:


Дневен ред,

1. Годишен план за вработување во ЈПКД „Облешево“ за 2022 година
2. Информација за наплата на даноците во општина Чешиново-Облешево во 2021 година
3. Информација за наплата на закупнините за деловни простории сопственост на општина Чешиново-Облешево во 2021 година
4. ПРЕДЛОГ - ПЛАН за заштита и спасување од природни непогоди, епидемии, епизотии, епифитотии и други несреќи во ЕЛС Чешиново-Облешево         
5. Финансиски Извештај за Локални избори 2021 од Политичка партија Левица
6. Предлог-Одлука за наплата на комунални такси за користење на улиците со патнички, товарни моторни возила, автобуси, специјални возила и мотоцикли за 2022 година
7. Буџет на општина Чешиново-Облешево за 2022 година
8. Одлука за извршување на Буџетот на општина Чешиново-Облешево за 2022
9. Одлука за утврдување на бодот за пресметување на плати на државните службеници во општина Чешиново-Облешево за 2022 година
10. Буџетски календар за 2022 година
11. Одлука за благајнички максимум за 2022 година
12. Предлози, прашања и барања


Дополнување на Дневниот ред:
-Драгица Горгиевска
По Барање на директорот на ЈОУДДГ „Ѕвездички“ како дополнување на Дневниот ред има Предолг да биде ставено на разгледување Измени на Правилникот за систематизација на работните места во детската градинка. Согласно Закон за детска заштита Советот треба да донесе Одлука за давање на Согласност на Правилникот за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево.

Се премина на усвојување на Дневниот ред.
	Дневниот ред  со дополнувањата се усвои со 10 гласа ЗА

Одлуката за давање на Согласност на Правилникот за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево ќе се разгледа како Точка 2, Точките 2, 3, 4, 5, 6, 7, 8, 9, 10, 11 и 12 преминуват во точки 3, 4, 5, 6, 7, 8, 9, 10, 11, 12 и 13.

1 Точка (Годишен план за вработување во ЈПКД „Облешево“ за 2022 година)

-Стојка Стојанова
Даде објаснување на Годишниот план за вработување за 2022 година.
Се работи за 3 работни места 2 за товарачи на ѓубре и 1 работно место за одржување на паркови и зеленило.

Без дискусија од присутни 10 членови на Советот во просторијата за време на гласањето Едногласно се донесе Одлука за давање на Согласност на Годишниот план за вработување во ЈПКД „Облешево“ за 2022 година.

-Сане Стојанов
Процедурално. Депонијата Буќески дол е запалена. Дали нешто се превзема во врска со тоа прашање. Некои мерки за превентива?
-Стојка Стојанова
Навечер циганите ја палат, обично тоа се случува за време на викенд. Некни со багер се обидовме да го средиме тоа, но не може да бидеме дежурни да знаеме кога ќе се случи да биде запалена депонијата. По повик реагираме.
-Сане Стојанов
Кога знаете дека тоа се случува за време на викенд, тогаш интервенирајте тој период.
-Стојка Стојанова
Интервенираме на повик.


2 Точка (Одлука за давање на Согласност на Правилникот за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево)

-Моника Накова
Се работи за усогласување кое го добивме од страна на Министерството за труд и социјална политика. Овој акт од страна на Министерството е испратен на Наше понатамошно постапување и еве истиот е проследен и до Вас.

Без дискусија од присутни 10 членови на Советот во просторијата за време на гласањето Едногласно се донесе Одлука за давање на Согласност на Правилникот за изменување и дополнување на Правилникот за систематизација на работните места во ЈОУДГ „Ѕвездички“ Чешиново, општина Чешиново-Облешево.


3 Точка (Информација за наплата на закупнините за деловни простории сопственост на општина Чешиново-Облешево во 2021 година)

-Орце Митров
Од писмената Информација како што можам да забележам има многу слаба наплата за фирмарините. Да се пратат опомени не само на правните лица што ја немаат измирено обврската за фирмарина туку и на физичките лица кои повеќе години ја немаат измирено обврската за Данок на имот.

Без дискусија од присутни 10 членови на Советот во просторијата за време на гласањето Едногласно се донесе Одлука за усвојување на Информацијата за наплата на закупнините за деловни простории сопственост на општина Чешиново-Облешево во 2021 година.

4 Точка (Информација за наплата на закупнините за деловни простории сопственост на општина Чешиново-Облешево во 2021 година)

-Катерина Постолова
Ја образложи писмената Информација.
Имаме неколку закупци кај кои побарувањата се застарени и не може да ги наплатиме. Се обидовме преку судски постапки но или фирмата е ликвидирана или побарувањето е застарено.
Се работи за Амбасадор, фирмата е ликвидирана, Атанасов Роберт – закупот е уште пред јас да бидам вработена во општината и побарувањата се застарени и Дејан Трајчев – дел од побарувањата се наплатени за дел е натапена застареност. Се работи за околу 40.000,00 денари.
За Зоранчо Зашов завршена е судската постапка, но нема имот на негово име за да го наплатеме побарувањето. Предметот е кај извршител и кога ќе има прилив на средства ќе се наплати и долгот.
-Орце Митров
За Христијан Ристов од Теранци. Претходниот Градоначалник му вети дека ќе му ги надомести трошоците бидејки цементираше дел од патот. Не знам дали има евиденција во општината и ако не е застарено да може да се пребие и тоа.
-Катерина Постолова
Немаме правен основ за пребивање на овие побарувања. Не е тоа дел од објектот па да видиме дали може да се пребие.
-Драгица Горгиевска
Доколку лицето извршувало некои работи во име и за сметка на општината во тој случај ќе бил склучен Договор со лицето, Вие знаете кога бевте вработен во општината дека се одеше и на лице место и се изготвуваше Записник за завршени работи. Во таков случај општината ќе му долже средства и ќе му ги исплати на лицето а тоа ќе си ја плати закупнината. Нема основ во ваков случај да се пребива закупнина а најмалку па и без поткрепена документација.
-Стојан Ангелов
Нека има во Договорот последователно три месеци ако не се плате да се раскине Договорот. Вака само се трупаат долгови.
-Катерина Постолова
Сега во Договорите го имам ставено и тој член.


-Стојан Ангелов
Зборот ми беше што на ваков начин само се трупаат долговите. Вака ако има во Договорот нека му се земе клучот.
-Сане Стојанов
Сакам да знам која е причината да не се наплаќаат навреме побарувањата па се доаѓа до толку големи долгови.
-Катерина Постолова
Јас секоја година доставувам ваков Извештај до Советот на општината и имам предлог на кој начин да се поведе постапка за наплата на побарувањата. Работата е што јас сама на своја рака не можам да покренам постапка без одобрување од Градоначалникот. И во претходниот Извештај имав ставено за Илчо Златанов и за Христија Ристов. За тие што добив одобрување постапката беше покрената.
-Сане Стојанов
Да се создадат вакви цифри на побарувања е малку дискутабилно.
Кој е одговорен за долгот во село Бања па општината е во минусно салдо од 600.000,00 евра. Јас ако не ја платам фирмарината мене ќе ме блокираат. Симптоматично е продолжувањето на Договорот за мабасадор. До 31ва година. Од една страна застарени долгови од друга страна нов Договор.
-Катерина Постолова
Не се работи за исто лице. Договорот е склучен со Лазо Коцев, татко на Кристијан.
-Орце Митров
Објектите да се издаваат само на физички лица, не и на правни лица. Ја ликвидираат фирмата и нема од што да им се наплати. Или да достават банкарска гаранција.
-Катерина Постолова
Не може да ограничеме само за физички лица/
-Градоначалникот
Ми беа поставени 2 прашања. Првото е кои мерки се превземаат околу наплатата на закупнинте. Ситуацијата од Ноември досега е сменета. Во меѓувреме се испратија опомени и има некое придвижување во наплатата. Нема да дозволам по било кој основ да настапи застарување, ниту пак ќе дозволам да има селективен пристап. Во зависност од временската рамка на Договорите ќе бидат употребени сите инстанци.
Како што наведе и Катерина во Договорите е ставено доколку последователно не се плати закупнина за три месеци Договорот да се раскине еднострано. 
Околу моменталната ситуација што и да дискутираме овие побарувања не може да ги наплатиме. Се работи за мегаломански суми и добро би било да можеле да се наплатат. Сега можам само да Ви ветам дека во иднина нема да има селективен пристап.
Второто прашање во врска со ситуација со долгот за канализацијата во село Бања. И таму почнавме да ги придвижуваме работите. Ќе Бараме ревидирање на постапката за одобрување на средствата за наплата и во зависност ододговорот од страна на Платежната Агенција да знаеме како да постапуваме, односно ќе ги имаме првичните сознанија.
-Славе Донев
А другите активни деловни субјекти чии фирми не се ликвидирани, како ќе се наплати од нив?
-Градоначалникот
Како што кажав не е ова ситуација затечена од Ноември, има некое придвижување.
-Катерина Постолова
Еве на пример Грозде Митров од Спанчево, човекот ни кажа дека во изминатиот период имал некој тежок животен проблем и дека сега ќе плаќа по 10.000,00 денари месечно за да го намали долгот а од друга страна да не го оптоваруваме си адвокатскин нотарски и судски давачки.
-Градоначалникот
Во вакви ситуации по барање на странките оставаме простор да можат да го измират долгот.
-Катерина Постолова
Имаме ситуација и со Зафирчо Темелков. Тој закупнината ја плаќа по два пати во годината. Знаеме дека ќе плати и не превземаме никакви чекори.
-Сане Стојанов
Го поздравувам излагањето на Градоначалникот во врска со неговото излагање за не селективен пристап и во врска со превземените чекори за избавување од таканаречената финансиска дупка.
-Градоначалникот
Не мора сега да се донесуват Одлуките за отпис на салда на побарувања. Разгледајте ја целокупната документација на Комисија за финасии за да испитате дали се употребени сите можни мерки и дадете предлог до Советот. Не мора тоа да биде и на наредниот Совет. Оценете Вие кога.

По дискусијата се премина на гласање.
Со 11 гласа ЗА се донесе Одлука за усвојување на Информацијата за наплата на закупнините за деловни простории сопственост на општина Чешиново-Облешево во 2021 година.
Предлозите за отпис на салда за побарувања ќе ги разгледа Комисијата за финансии и ќе даде конкретен Предлог до Советот.

5 Точка (ПРЕДЛОГ - ПЛАН за заштита и спасување од природни непогоди, епидемии, епизотии, епифитотии и други несреќи во ЕЛС Чешиново-Облешево)

-Иван Митков
Планот за заштита и спасување од природни непогоди, епидемии, епизотии, епифитотии и други несреќи за Нашата општина е изготвен од страна на Центарот за Управување со Кризи. Единиците за заштита и спасување треба да бидат внатрешни лица, вработени во општината. Делот за надворешни лица ќе го пополни Центарот за Управување со Кризи.
-Орце Митров
Дали има конкретни предлози за лица? Дали веќе е поплнет тој дел.
-Иван Митков
Претходно колешката Виолета го има работено ова и е пополнет по нејзино видување. Градоначалникот и Благоја од финансии се одговорни лица. Зависи од загрозеноста која се предвидува во планот потребно е да има по три лица. Од епидемии од пожари.
-Орце Митров
Дали има и од поплави?
-Иван Митков
Секако и поплавите се предвидени во Планот.
-Градоначалникот
Предлогот од ЦУК е да бидат тоа лица вработени во администрацијата. Од искуство ќе кажам кога се случија полавите, мислам 2015 година беше дека тогаш се евакуираа сите лица, не се гледаше дали тие лица се во штабот за заштита и спасување или не. И од Советот колку што паметам имаше во Штабот, и ние тогаш бевме активно вклучени. И Вие можете да дадете предлози за формирање на силите, кој би бил најподобен.
-Иван Митков
Во Планот е предвидено лицата да бидат внатрешни, се однесува само за зградата.
-Орце Митров
Има вработени од сите населени места, нека бидат распоредени секаде.
-Иван Андонов
	Минатата седница зборевме за доброволното противпожарно друштво. Тие саккат да дојдат и да ја презентират нивната Програма.
-Градоначалникот
И минатиот пат Иван го предложи тоа и сметам дека тоа е добра идеја. Таа Програма треба да се презентира и на Совет и да дискутираме околу истата. Што нудат и што баррат имајки ја во предвид Нашата финансиска ситуација. Во зависност од нивните Барања може ќе треба да донесеме и Буџет за таа намена.
-Иван Митков
Градоначалникот е запознаен со проблемот во Спанчево. На состанокот во ЦУК во Кочани дискутиравмр за тоа. Каналот помеѓу бања и Спанчево – дел е потрупан од Синохидро. Општината не може ништо да превземе тука бидејки истиот е под надлежност на Водостопанство. Кога се случија поплавите до 23.00 часот бев кај каналот звонев на сите од ЦУК но никој не ми одговори. За доброволното противпожарно друштво имам информација дека истото ќе ги покрива териториите и на општина Чешиново-Облешево и на општина зрновци. Може да се вклучат и лица од Нашата општина.
-Орце Митров
Нека има распоред и од членовите на Совет. Од Соколарци ќе ги покрива и Жиганци и Новоселани, сане од Кучичино ќе го покрива делот на Бурилчево. Да има покриеност на сите населени места.
-Сане Стојанов
Дали од тие институции или Вие може да одржете едно преавање во училиштата во врска со заштита и спасување.
-Франческо Наков
Од пожарната знам дека држат таква едукативна настава.
-Градоначалникот
Не сум запознаен дали од ЦУК држат такви обуки. И јас бев во Спанчево кога се случија поплавите и видов дека има голема активност од страна на граѓаните. Тоа во никој случај не можам да го порекнам.
-Саше Донев
Дали во догледно време има некој план за чистење на реките. Злетвска се излеа и дојде дури до куќите. Да дадеме предлог ова да биде приоритет.
-Драгица Горгиевска
Проблемот е во тоа што ошпштината нема надлежност на речните корита, бидејки надлежноста е само во делот доколку речното корито протекува во населено место. Овде се работи надвор од населено место и надлежноста е на Министерството за животна средина и просторно планирање и на Водостопанското претпријатие.
-Иван Митков
Не само до ЦУК барања има испраќано и до Владата. Сечењето на дрвата не е одобрено а тоа е најголемиот проблем.
-Орце Митров
Јас кога бев Градоначалник со Одлука на Влада такви средства беа одобрувани.
-Иван Митков
Иста е ситуацијата и со т.н. Бугарски канал, општината нема надлежност.
По дискусијата се премина на гласање.
Со 11 гласа ЗА се донесе Одлука за усвојување на Планот за заштита и спасување од природни непогоди, епидемии, епизотии, епифитотии и други несреќи во ЕЛС Чешиново-Облешево


6 Точка (Финансиски Извештај за Локални избори 2021 од Политичка партија Левица)

Без дискусија со 11 гласа ЗА се донесе Одлука за усвојување на Финансискиот Извештај за Локални избори 2021 од Политичка партија Левица.


7 Точка (Предлог-Одлука за наплата на комунални такси за користење на улиците со патнички, товарни моторни возила, автобуси, специјални возила и мотоцикли за 2022 година)

Без дискусија со 11 гласа ЗА се донесе Одлуката за наплата на комунални такси за користење на улиците со патнички, товарни моторни возила, автобуси, специјални возила и мотоцикли за 2022 година.


8 Точка (Буџет на општина Чешиново-Облешево за 2022 година)

-Милена Параклиев
Нема некои измени во делот од нацрт Буџетот кој го разгледувавте на минатата седница. Ви дадов мали корекции а истите по насока на Министерството за финансии се однесуваат на делот на кредитот за улици. Предвидена е сума повеке од 2 милиони а треба да стое 1.963.000,00 сума намалена за авансното плаќање. Јас го имав предвидено и авансното плаќање, нивната насока е дека за тој дел сумата треба да биде намалена. Во останатиот дел Предлогот е ист како и Нацртот.
-Орце Митров
Дали Ивана сака нешто да дополне.
-Иван Минова Богданова
Доколку има прашања јас ќе одговорам.

Се премина на гласање.
Со 11 гласа ЗА се донесе Буџетот на општина Чешиново-Облешево за 2022 година.

9 Точка (Одлука за извршување на Буџетот на општина Чешиново-Облешево за 2022)

Без дискусија со 11 гласа ЗА се донесе Одлуката за извршување на Буџетот на општина Чешиново-Облешево за 2022.

	10 Точка (Одлука за утврдување на бодот за пресметување на плати на државните службеници во општина Чешиново-Облешево за 2022 година)

	Без дискусија со 11 гласа ЗА се донесе Одлуката за утврдување на бодот за пресметување на плати на државните службеници во општина Чешиново-Облешево за 2022 година
	

	11 Точка (Буџетски календар за 2022 година)

	Без дискусија со 11 гласа ЗА се донесе Буџетскиот календар.


	12 Точка (Одлука за благајнички максимум за 2022 година)

	-Орце Митров
	Од искуство овде ќе кажам нешто, мала е сумата од 10.000,00 денари готовина во касата од причини што многу правни субјекти знаат дека сметката на општината е блокирана и не даваат роба без да се плате. Се работи за ситни набавки, брава, катанец и слично. Да биде барем 20.000,00 денари.
	-Милена Параклиев
	Таа е сумата за цела година, 10.000,00 денари.
	-Ивана Минова Богданова
	Да не се разбереме погрешно не се 10.000,00 денари за цела година туку во касата максимум пари треба да има 10.000,00 денари. Значи ако се потрошени 500,00 денари во моментот максимум може да се извадат пари 500,00 денари.
	-Орце Митров
	Ако е така, тогаш во ред е предлогот за 10.000,00 денари.

	Се премина на гласање.
	Со 11 гласа ЗА се донесе Одлука за благајнички максимум 2022 година.
	

	13 Точка (Предлози, прашања и барања)

	Се прочита Барањето за одобрување на финансиски средства од Здружението на телесни инвалиди Мобилност од Кочани.
	-Градоначалникот
	И на претходната седница дискутиравме околу Барањата за еднократна финансиска помош дека во иднина се повеќе и повеќе ќе пристигнуваат вакви барања. Моја препорака а знаејки ја финансиската ситуација на општината е да се оградуваме од разгледување на вакви барања од причини што ќе се донесе Одлука и тие лица ќе чекаат истата да се реализира за ден – два. Ние не може да ги исполниме нивните Барања. Општината е ушпте во класична блокада. Да сме во ситуација да им одговореме на нивните Барања. Ќе се соочите со Барања за дрва, за струја. Ќе дојдат и барањата за надоместок на трошоци за превоз за дечињата кои одат во Дневните центри.
	-Ивана Минова Богданова
	Сакам да кажам нешто и во врска со тие Барања за дечињата. Во ред е дека родителите ги носат во Дневните Центри но и тогаш да се виде финансиската состојба на родителите, ако можат да ги подмират трошоците да не се одобруваат овие Барања. Такви средства за превзо тие земаат и од Министерството за труд и социјална политика.


	-Орце Митров
	Да, тие добиваат такви средства и од МТСП. Да се воздржеме од донесување на вакви Одлуки, да бидеме реални.
	-Стојан Ангелов
	И мојот став е да не ги одобруваме ваквите барања.

	По дискусијата се премина на гласање.
	Со 11 гласа ПРОТИВ не се усвои Барањето од Здружението Мобилност од Кочани.

	Се прочита Барањето од Матеа Мијановиќ од Скопје кој бара да биде ослободен од плаќање на месечна закуонина на објект кој го држи под закуп во с.Кучичино, поради Ковид епидемијата.
	-Сане Стојанов
	Не сум запознаен со ваквото Барање иако се работи за објект во Кучичино. Добро е што објектот е заграден и осветлен.

	Се премина на гласање.
	Со 1 гласа ЗА и 10 гласа Против не се одобри барањето од матеа Мијановиќ.

	Се прочита Барањето од Благој Панов од Соколарци кој бара финансиски средства за смрт на неговата сопруга.
	Со 11 гласа Против не се одобри барањето на Благој Панов.

	-Сане Стојанов
	Процедурално. Барањата нека бидат разгледувани на седница на Совет а ние според Наши видувања ќе донесуваме Одлуки.

	-Анита Колева
	Сакам да прашам во врска со мостот на патот за Теранци, дали се превзема нешто за оградата бидејки се ближи Водици да не дојде до некоја несакана ситуација.
	-Драгица Горгиевска
	Знам дека Грдаоначалникот интервенираше до јавното Претпријатие и дека во тек се некои активности.
	-Анита Колева
	А Барањето за фудбалскиот клуб.
	-Драгица Горгиевска
	Ќе има Јавен повик за аплицирање во текот на месец јануари. Нека конкурираат на повикот, а претходно треба да достават Извештај за потрошени средства од минатата година.
	
	Со исцрпување на Дневниот ред заврши петата редовна седница на Советот на општина Чешиново-Облешево.
	Седницата заврши во 10.45 часот.

